03/03/2021 | Administración LocalMunicipal
Boiro
Anuncio ampliación prazo IBI e fraccionamento terraza

Con data 25 de debreiro de 2021 asinouse o Decreto de Alcaldía co seguinte contido resolutivo: Por Real Decreto 926/2020, de 25 de outubro, declarouse o estado de alarma para conter a propagación de infeccións causadas polo SARS-CoV-2, dita declaración foi prorrogada polo Real Decreto 956/2020, de 3 de novembro, ata o 9 de maio de 2020. Na comunidade autónoma de Galicia o Decreto 8/2021, de 26 de xaneiro, establece as medidas no territorio da Comunidade autónoma para facer fronte a crise sanitaria, no marco establecido no RD 926/2020, desenvolvido pola Orde de 26 de xaneiro de 2021 pola que se establecen medidas de prevención específicas como consecuencia da evolución da situación epidemiolóxica derivada do COVID-19 na CC. AA., de Galicia. No contexto socioeconómico actual, marcado pola excepcionalidade da pandemia do coronavirus COVID-19 e a conseguinte declaración do estado de alarma é vontade do Concello de Boiro facilitar o pago do IBI aos seus contribuíntes ampliando prazos de ingreso, para intentar a pronta recuperación da economía local. Por outra banda, ao ser a hostalaría un dos sectores máis castigados por esta crise ao estar obrigados a peches reiterativos da súa actividade, ao ser a vontade deste grupo de goberno a suspensión da ordenaza fiscal de terrazas con data 1 de xaneiro de 2020, que polo tanto nas solicitudes dos hostaleiros non se realizou o pago da taxa. Porén a suspensión entrou en vigor o 25 de febreiro de 2021, pero que por mor do peche da hostalaría dende o 26 de xaneiro non procede o cobro da taxa dende esa data. Polo que, coa intención de colaborar con este sector a súa recuperación económica e contando unha mellora da situación sanitaria no verán, o que implicaría unha posible recuperación da economía, é de interese deste grupo de goberno establecer un aprazamento xeral de cobro das terrazas ata o mes de agosto de 2021, para o período devengado dende o 1 ao 26 de xaneiro de 2021. Á vista do disposto na normativa citada e en uso das facultades conferidas polo artigo 21 da Lei 7/1985, de 2 de abril Reguladora das Bases do Réxime Local, Primeiro.- Modificar o calendario fiscal coa ampliación do prazo de ingreso en voluntaria do IBI ata o 31/08/2021, establecendo o día 10/6/2021 como data de cargo da remesa de recibos domiciliados. Segundo.- Establecer como datas de cobro aos beneficiarios que se acolleron ao sistema especial de pagos regulado na Ordenanza Fiscal reguladora do IBI, as seguintes: 1ª Cuota: 10/06/2021 2ª Cuota: 09/07/2021 3ª Cuota: 09/08/2021 Terceiro.- Establecer un aprazamento do cobro da taxa de terrazas polo período devengado do 1 ao 26 de xaneiro de 2021, ata 30 de agosto de 2021. Cuarto.- Que se proceda á publicación do anuncio de exposición ó público no BOP, do prazo en ingreso voluntario, bandos e demás requisitos de acordo co establecido na Lei Xeral Tributaria e demais disposicións legais. Contra este acordo poderá interpor, con carácter obrigatorio e previo a vía contencioso administrativa, o recurso de reposición previsto no artigo 14.2 do Real Decreto Lexislativo 2/2004, de 5 de marzo, polo que se regula o texto refundido da lei reguladora de facendas locais, e artigo 108 da Lei 7/85 de 2 de abril, reguladora das Bases de Réxime Local. De non notificarse resolución expresa no prazo dun mes, a contar dende o día seguinte ó da súa presentación, entenderase desestimado, sen prexuízo de posterior resolución, non vinculada ó sentido do silencio, podendo interpor recurso contencioso-administrativo nos termos previstos no artigo 46 da Lei 29/1998, de 13 de xullo, reguladora da xurisdición contencioso administrativa, conforme á interpretación dada pola STC 14/2006 de 16 de xaneiro de 2006 segundo a cal non preclúe o prazo reaccional ante o silencio administrativo. Boiro, 25 de febreiro de 2021 O Alcalde-Presidente en funcións Gabriela Veronica Mansri Laguardia